text: [{"text_idx": "#000003", "text": "Korona broytti ikki bara heimin, men eisini okkara gestalista, sum n\u00e6stan minka\u00f0i vi\u00f0 tveimum tri\u00f0ingum. Upprunaliga vo\u0301ru umlei\u00f0 130 gestir a\u0301 gestalistanum, og nu\u0301 bleiv hetta tali\u00f0 bra\u0301dliga ko\u0301ka\u00f0 ni\u00f0ur til 45\u2019ish."}, {"text_idx": "#000006", "text": "Hvat hundan var yvirskriftin egentliga ..?"}, {"text_idx": "#000008", "text": "At byrja vi\u00f0 kann ta\u00f0 kennast sum mann plagierar hini, og ta\u00f0 er alti\u0301\u00f0 ein o\u0301feit kensla ... ta\u00f0 kennir mann aftur fra\u0301 rokniti\u0301munum ... Men egentliga er ta\u00f0 bara i\u0301bla\u0301stur mann f\u00e6r. Ta\u00f0 er eitt sindur sum at heinta blo\u0301mur u\u0301r einum hava. Har eru eitt hav av m\u00f8guleikum, og tu\u0301 gongur runt og hyggur, og pilkar so t\u00e6r burturu\u0301r sum t\u00e6r da\u0301mar best, til tu\u0301 at enda hevur ti\u0301na heilt egnu serstaku bukett. Somulei\u00f0is velur tu\u0301 ta\u00f0, sum tu\u0301 identifiserar teg/tykkum mest vi\u00f0, og ta\u00f0 kann variera fra\u0301 sti\u0301l til sti\u0301l. Har eru ongar lo\u0301gir! Eitt anarkistiskt slaraffenland av sti\u0301lartum."}, {"text_idx": "#000010", "text": "Eg skriva\u00f0i til ymisk, og kanna\u00f0i hvussu no\u0301gv innbjo\u0301\u00f0ingar kosta\u00f0u at fa\u0301a gj\u00f8rdar, og sat hv\u00f8rjafer\u00f0 vi\u00f0 kensluni, at eg saktans kundi gera ta\u00f0 b\u00e6\u00f0i bi\u0301ligari og meira perso\u0301nligt, so eg fylgdi mi\u0301nari magakenslu og leyp u\u0301ti\u0301 ta\u00f0."}, {"text_idx": "#000011", "text": "Nu\u0301 eru innbjo\u0301\u00f0ingarnar farnar u\u0301t, og vil ti\u0301skil deila vi\u00f0 tykkum, hvussu eg gj\u00f8rdi, so tit m\u00f8guliga kunnu fa\u0301a i\u0301bla\u0301stur, um tit ikki vita hvat tit vilja hava."}, {"text_idx": "#000012", "text": "At byrja vi\u00f0 ma\u0301tti innbjo\u0301\u00f0ingin skrivast inn a\u0301 Word. Eg fekk i\u0301bla\u0301stir a\u0301 alno\u0301tini til tekstin og uppsetanina inni a\u0301 einari heimasi\u0301\u00f0u sum eitur \u2018Vistaprint.dk\u2019. Si\u0301\u00f0ani bo\u0301lka\u00f0u vit gestirnar upp i\u0301 st\u00f8k og p\u00f8r, so vit vistu, hvussu no\u0301gvar innbjo\u0301\u00f0ingar av hv\u00f8rjum vit skuldu hava: \u201cVit bjo\u0301\u00f0a t\u00e6r\u201d og \u201cVit bjo\u0301\u00f0a tykkum\u201d."}, {"text_idx": "#000013", "text": "Vit valdu at prenta t\u00e6r u\u0301t a\u0301 A5 pappi\u0301r, sum hev\u00f0i eina h\u00e6gri go\u0301\u00f0sku enn ta\u00f0 vanliga pappi\u0301ri. Ta\u0301 ta\u00f0 so var gj\u00f8rt li\u0301ma\u00f0i eg bl\u00f8\u00f0 og blo\u0301mur, sum eg hev\u00f0i turka\u00f0 frammanundan, ni\u00f0ast a\u0301 innbjo\u0301ngini. Ein skra\u0301 var somulei\u00f0is gj\u00f8rd, og n\u00f8kur brot u\u0301r Bru\u0301\u00f0arvi\u0301sini, sum gestirnir kundu venja, var eisini lagt vi\u00f0. Til samans vo\u0301ru ta\u00f0 sostatt try\u0301 pappi\u0301r i\u0301 br\u00e6vbja\u0301lvanum."}, {"text_idx": "#000014", "text": "Si\u0301\u00f0ani vo\u0301ru innbjo\u0301\u00f0ingarnar koyrdar i\u0301 br\u00e6vbja\u0301lvar fra\u0301 F\u00f8royaprenti og forsegla\u00f0ar vi\u00f0 voksi og stempli fra\u0301 Borg, og a\u0301 br\u00e6vbja\u0301lvunum vo\u0301r\u00f0u n\u00f8vnini skriva\u00f0i a\u0301 \u2013 til hetta hev\u00f0i eg la\u0301nt verfa\u00f0ir mi\u0301n, sum hevur eina sera vakra hondskrift."}, {"text_idx": "#000015", "text": "Innbjo\u0301\u00f0ingin sigur no\u0301gv um, hvat mann sum gestur kann v\u00e6nta s\u00e6r av bru\u0301dleypinum, og ti\u0301 haldi eg ikki at ta\u00f0 bilar, at mann sum bru\u0301\u00f0arpar bru\u0301kar si\u0301tt n\u00e6rlagni og hugflog til at gera eina fullfi\u0301ggja\u00f0a innbjo\u0301\u00f0ing, sum umbo\u00f0ar dagin nokk so v\u00e6l."}, {"text_idx": "#000016", "text": "1) Bru\u0301\u00f0arpar merkir i\u0301 hesum h\u00f8pi kvinnan og so onkunti\u0301\u00f0 ma\u00f0urin i\u0301 ein a\u0301vi\u0301san mun."}]